cyanic-selkie/wikianc huggingface dataset:
நர்மதைப் புனித நீராடும் விழா
12 நாள்கள்
அமர்கந்தக் கோயில், ஓங்காரேஸ்வரர் கோயில், சௌஷாத் யோகினி கோயில் (ஜபல்பூர்), சௌபீஸ் அவதாரக்கோயில், மகேஸ்வரர் கோயில் (நேமவார்), சித்தேஸ்வரர் கோயில், மற்றும் போஜேஸ்வரர் கோயில் (போஜ்பூர்) ஆகிய கோயில்கள் பழமையும் பெருமையும் வாய்ந்தவை. 12 ஜோதிர்லிங்கத் தலங்களில் ஒன்றான ஓங்காரேஸ்வரர் கோயிலும், அம்ரார்கந்தும் நர்மதை ஆற்றில் புனித நீராட மிகச் சிறந்த இடங்களாகும்.
பிற புஷ்கரங்கள்
இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், சரஸ்வதி புஷ்கரம், யமுனா புஷ்கரம் , கோதாவரி புஷ்கரம் , கிருஷ்ணா புஷ்கரம், காவிரி புஷ்கரம் , பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
மேற்கோள்கள்
பகுப்பு:பண்டிகைகள் பகுப்பு:இந்து சமய விழாக்கள் பகுப்பு:நருமதை
கேரம்
ஆட்டப்பலகையில் உள்ள காய்களை ஆட்ட விதிகளுக்கு ஏற்ப குறிவைத்துச் சுட்டி விழுத்துவதே இந்த ஆட்டத்தின் அடிப்படை.
அல்பிரட் பவல்
அல்பிரட் பவல் (Albert Powell, பிறப்பு: சூலை 18 1873, இறப்பு: செப்டம்பர் 11 1948), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 16 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1873 பிறப்புகள் பகுப்பு:1948 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
விரால் மீன்
விரால் மீன் (Channa striata)(சன்னா சிடிரையேட்டா) நன்னீரில் வாழும் தன்மையுடைய மீன் இனமாகும். இம்மீன் உள்நாட்டு மீன் இனங்களில் கெண்டை மீன்களை விட, முள் குறைந்த, சுவை மிகுந்த உணவாகும். எனவே, இது அதிக விலை மதிப்புள்ளதாக உள்ளது.விரால் மீனின் தோற்றம் உருண்டை வடிவமாக நீண்ட உடலைப் பெற்றிருக்கும். தலை பாம்பின் தலையைப் போன்று இருக்கும்.
ஆடுதின்னாப்பாலை
ஆடுதின்னாப்பாலை அல்லது ஆடுதீண்டாப்பாலை (Aristolochia tagala, Indian birthwort; "இடச்சுக்காரர் குழாய்" எனவும் அழைக்கப்படும். ) என்பது ஒரு மூலிகைத் தாவரமாகும். ஆடு தின்னாத அளவுக்குக் கசப்புத்தன்மை உடையதால் ஆடுதின்னாப்பாலை, ஆடுதீண்டாப்பாலை என்னும் பெயர்கள் வழங்கலாயின. வாரம் எனும் பெயரும் இதற்குள்ளது. எட்டித் தழையையும் மேயும் வெள்ளாடுகூட கறித்துப் பார்த்துவிட்டுத் தின்னாமல் ஒதுக்கி வாரம் செய்வதால் இந்தச் செடிக்கு வாரம் என்னும் பெயர் வழங்கலாயிற்று.
விரால் மீன்
இம்மீன்கள் நீர்பாசி மற்றும் தாவரங்கள் நிறைந்த உள்நாட்டு நீர் நிலைகளான ஏரி, குளம், குட்டை போன்றவவைகளில் காணப்படும்.
ஆடுதின்னாப்பாலை
உசாத்துணை
பகுப்பு:மூலிகைகள்
மண்டி சிவராத்திரி விழா
மண்டி சிவராத்திரி விழா இந்து நாட்காட்டியின்படி ஒவ்வொரு ஆண்டும் கிரெகொரியன் நாட்காட்டியில் பிப்ரவரி/மார்ச் மாதத்திற்கு இணையான பங்குனி மாதத்தில் கிருஷ்ண பட்ச 13 வது நாள் / 13 வது இரவு (சூரிய உதயத்திற்குப் பிறகு 14 ஆம் தேதி விரதம் / 'விரதம்') நடைபெறுகிறது. இத்திருவிழாவின் புகழ் பரவலாக அறியப்பட்டுள்ளது. எனவே இது ஒரு சர்வதேச திருவிழா என்று அழைக்கப்படுகிறது. நகரில் உள்ள 81 கோவில்களில் இருந்து திருவிழாவிற்கு அழைக்கப்படும் அதிக எண்ணிக்கையிலான தெய்வங்களைக் கருத்தில் கொண்டு, மண்டி நகரம் 'மலைகளின் வாரணாசி' என்று அழைக்கப்பட்டது. 2016 ஆம் ஆண்டில், திருவிழா மார்ச் 7 (சிவராத்திரி நாள்) முதல் 14 மார்ச் 2016 வரை ஏழு நாட்கள் கொண்டாடப்படும்
இத்திருவிழா மண்டி மாவட்டத்தின் 200 க்கும் மேற்பட்ட தெய்வங்களுடன் சிவராத்திரி நாளில் தொடங்கி, மண்டி நகரத்தை ஒரு பெரிய கொண்டாட்டத்தின் இடமாக மாற்றுகிறது. பியாஸ் ஆற்றின் கரையில் அமைந்துள்ள மண்டி நகரம், "கோவில்களின் கதீட்ரல்" என்று பிரபலமாக அறியப்படுகிறது, இந்நகரம் இமாச்சலப் பிரதேசத்தின் பழமையான நகரங்களில் ஒன்றாகும், அதன் சுற்றளவில் சுமார் 81 வெவ்வேறு கடவுளர்கள் மற்றும் தெய்வங்களின் கோயில்கள் உள்ளன. இந்த நிகழ்வின் கொண்டாட்டத்துடன் தொடர்புடைய பல புராணக்கதைகள் உள்ளன. இந்த திருவிழா மண்டியின் பாதுகாவலர் தெய்வமான "மடோ ராய்" ( விஷ்ணு ) மற்றும் மண்டியில் உள்ள பூதநாத் கோவிலின் சிவபெருமானை மையமாகக் கொண்டது.
வரலாறு
திருவிழா நடைபெறும் மண்டி நகரம், பதினாறாம் நூற்றாண்டில் மண்டி மாநிலத்தின் முதல் பெரிய ஆட்சியாளராகக் கருதப்பட்ட ராஜா அஜ்பர் சென் என்பவரால் ஆளப்பட்டது, ஏனெனில் அவர் பரம்பரைப் பகுதிகளை ஒன்றிணைத்தது மட்டுமல்லாமல், புதிய பகுதிகளைக் கைப்பற்றி அதனுடன் சேர்த்தார். அவர் தனது அரண்மனையைத் தவிர, மண்டி நகரின் மையத்தில் பூத்நாத் (சிவனுக்குக் கோயில்) கோயிலைக் கட்டினார், இது திருவிழாவின் இரண்டு மையக் கோயில்களில் ஒன்றாகும். இந்த காலகட்டத்தில் உருவான தேவராஜ்ய நிலையில், சிவன் மற்றும் தொடர்புடைய தெய்வங்களின் வழிபாடு ஆதிக்கம் செலுத்தியது. இருப்பினும், ராஜா சூரஜ் சென் ஆட்சியின் போது, விஷ்ணு வழிபாடும் மாநிலத்தின் ஒருங்கிணைந்ததாக மாறியபோது, மாநிலத்தின் தேவராஜ்ய இயல்பு சிறப்பு முக்கியத்துவம் பெற்றது. வாரிசு இல்லாத ராஜா சூரஜ் சென் (1664 முதல் 1679 வரை), மண்டியின் பாதுகாவலராக விஷ்ணுவின் ஒரு வடிவத்திற்கு அர்ப்பணிக்கப்பட்ட "மாதவ் ராய் கோயில்" என்று அழைக்கப்படும் கோயிலைக் கட்டினார். ராதை மற்றும் கிருஷ்ணரின் நேர்த்தியான வெள்ளி உருவம் 1705 ஆம் ஆண்டில் அவரது பொற்கொல்லர் பீமாவால் செய்யப்பட்டது, அது "மாதோ ராய்" என்று பெயரிடப்பட்ட இந்த தெய்வமே அதன்பின் மாண்டி மாநிலத்தின் அரசராக நியமிக்கப்பட்டார். அப்போதிருந்து, ஆட்சியாளர்கள் மதோ ராயின் ஊழியர்களாகவும், மாநிலத்தின் பாதுகாவலர்களாகவும் அரசுக்கு சேவை செய்தனர். சூரஜ் சென்னின் வாரிசுகளும் கோவிலின் தெய்வத்தை மிகுந்த மரியாதையுடன் நடத்தினார்கள். ஒவ்வொரு ஆண்டும் பெரும் ஆரவாரத்துடன் நடைபெறும் பிரபலமான "மண்டி சிவராத்திரி கண்காட்சி"யின் போது, மாநில மக்களின் இறையாட்சித் தன்மை பெருமளவில் பிரதிபலிக்கிறது.
மேற்கோள்கள்
பகுப்பு:மார்ச் நிகழ்வுகள் பகுப்பு:இந்து சமய விழாக்கள்
கீழக்கொளத்தூர் மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாழம்பூர் பிடாரியம்மன் கோயில்
தாழம்பூர் பிடாரியம்மன் கோயில் தமிழ்நாட்டில் காஞ்சிபுரம் மாவட்டம், தாழம்பூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிடாரியம்மன் சன்னதியும், பலிபீடம் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் கூழ் வார்தல் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நிக்கெலோடியன் சோனிக்
நிக்கலோடியோன் சோனிக் என்பது நிக்கெலோடியன் இந்தியா வலைப்பின்னலின் ஒரு பகுதியாக வயாகாம் 18 நிறுவனத்தின் சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை 'சோனிக்' என்ற பெயரில் திசம்பர் 20, 2011 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு ஆரம்பிக்கப்பட்டது. தற்பொழுது இந்த தொலைக்காட்சி தமிழ், தெலுங்கு, ஆங்கிலம், இந்தி, குஜராத்தி, கன்னடம், மலையாளம், வங்காளம் மற்றும் மராத்தி போன்ற மொழிகளில் இயங்கி வருகின்றது. இது இந்தியாவில் திசம்பர் 2020 ஆம் ஆண்டு நிலவரப்படி அதிகம் பார்க்கப்பட்ட குழந்தைகள் தொலைக்காட்சியில் நான்காவது இடத்தில் உள்ளது.
வெளி இணைப்புகள்
பகுப்பு:2011 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:குழந்தைகள் தொலைக்காட்சி வலைப்பின்னல்கள் பகுப்பு:இந்தியாவில் ஆங்கில மொழி தொலைக்காட்சி அலைவரிசைகள் பகுப்பு:மும்பையில் உள்ள தொலைக்காட்சி நிலையங்கள் பகுப்பு:தமிழ்த் தொலைக்காட்சிச் சேவைகள் பகுப்பு:இந்தி மொழி தொலைக்காட்சி அலைவரிசைகள் பகுப்பு:வயாகாம் 18 பகுப்பு:வங்காளதேசத்தில் தொலைக்காட்சி அலைவரிசைகள் பகுப்பு:நேபாளத்தில் தொலைக்காட்சி அலைவரிசைகள் பகுப்பு:கன்னடத் தொலைக்காட்சி அலைவரிசைகள் பகுப்பு:குஜராத்தி மொழி தொலைக்காட்சி அலைவரிசைகள்‎ பகுப்பு:வங்காள மொழி தொலைக்காட்சி அலைவரிசைகள் பகுப்பு:மலையாள மொழி தொலைக்காட்சி அலைவரிசைகள் பகுப்பு:மராத்திய மொழி தொலைக்காட்சி அலைவரிசைகள் பகுப்பு:தெலுங்கு மொழி தொலைக்காட்சி அலைவரிசைகள் பகுப்பு:இந்திய இயங்குபடம்
பாலைவனச் சோலை (2009 திரைப்படம்)
பாலைவனச் சோலை என்பது 2009 இல் வெளியான ஒரு இந்திய தமிழ் திரைப்படமாகும். இதில் நிதின் சத்யா, கார்த்திகா மேத்யூ ஆகியோர் முக்கிய கதாபாத்திரங்களில் நடித்துள்ளனர். இது இதே பெயரில் 1980 இல் வெளியான படத்தின் மறுஆக்கம் ஆகும். படம் விமர்சகர்களிடமிருந்து எதிர்மறையான விமர்சனங்களைப் பெற்றது மேலும் அசல் படத்தின் வெற்றியை இதுவும் பெறத் தவறியது.
கதை
ரமணா ( சஞ்சீவ் ), யுவன் (அபிநய்), ஆதி (சத்யன்), பிரபு (நிதின் சத்யா), இனியன் ( சாம்ஸ் ) ஒரே பகுதியில் வாழும் நண்பர்கள். யுவன் கெட்டுப்போனவன், ஒரு பணக்கார தொழிலதிபரின் மகன். ரமணா ஒரு அக்கறையுள்ள சகோதரன். அவன் கடினமாக உழைத்து தனது சகோதரிகளுக்கு திருமணம் செய்து வைக்க வேண்டும் என்பதில் உறுதியாக உள்ளான். இனியன் (சாம்ஸ்) போராடிக்கொண்டிருக்கும் வழக்கறிஞர். ஆதி திரையுலகில் சாதிக்க விரும்புவன். பிரபு கலகலப்பான இளைஞன், அவன் ஒரு தானி ஓட்டுநராக உள்ளான்.
பிரியா (கார்த்திகா) அவர்களின் பகுதிக்கு குடிவந்தவுடன் அவர்களின் வாழ்க்கையில் ஒரு திருப்பம் ஏற்படுகிறது. பிரியா அவர்களுடன் நன்கு பழகுகிறாள். அவர்களின் தாழ்வு மனப்பான்மையை சமாளிக்கவும், அவர்களின் வாழ்க்கையில் வெற்றிபெறவும் அவள் உதவுகிறாள். இதற்கிடையில், ஆதி அவளிடம் காதலை வளர்த்துக் கொள்கிறான். ஆனால் பிரியா மரணத்தின் விளிம்பில் இருப்பதையும், இதய பிரச்சனைகளால் பாதிக்கப்படுவதையும் அறிந்த நண்பர்கள் அதிர்ச்சியடைகிறார்கள்.
இசை
இப்படத்திற்கு பாபி இசையமைத்துள்ளார். பாடல் வரிகளை வைரமுத்து எழுதியுள்ளார்.
வரவேற்பு
இப்படமானது எதிர்மறையான விமர்சனங்களைப் பெற்று, வணிக ரீதியாக தோல்வியடைந்தது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2009 தமிழ்த் திரைப்படங்கள்
சித்தாமூர். வி ஊராட்சி
'''சித்தாமூர். வி ஊராட்சி' (Sithamur . v Gram Panchayat''), தமிழ்நாட்டின் விழுப்புரம் மாவட்டத்தில் உள்ள முகையூர் ஊராட்சி ஒன்றியத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1917 ஆகும். இவர்களில் பெண்கள் 941 பேரும் ஆண்கள் 976 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இலொய்லோ
இலொய்லோ (Iloilo) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் இலொய்லோ நகரம் ஆகும். இம்மாகாணம் 1566 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் ஆர்தர் டிபென்சர் எச்ர். (Arthur Defensor, Sr.) ஆவார். இதன் மொத்த நிலப்பரப்பளவு 5,000.83 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக இலொய்லோ மாகாணத்தின் சனத்தொகை 1,936,423 ஆகும். மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 19ஆம் மாகாணமாகவும் சனத்தொகையின் அடிப்படையில் 11ஆம் மாகாணமாகவும் காணப்படுகின்றது. இம்மாகாணத்தில் 1,721 கிராமங்களும், 42 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தில் வாழும் மக்கள் பொதுவாக ஹிலிகய்னொன்_மக்கள் என அறியப்படுகின்றனர். அத்துடன் இம்மாகாணத் தேவாலயங்களில் எசுப்பானியக் கட்டிடக்கலையைக் காணக்கூடியதாக உள்ளது.
வெளி இணைப்புகள்
அதிகாரபூர்வ இணையத்தளம்
பகுப்பு:பிலிப்பீன்சின் மாகாணங்கள்
அதுல்
அதுல் (Atul) என்ற பெயரில் உள்ள கட்டுரைகள்:
இலித்தியம் சல்பேட்டு
இலித்தியம் சல்பேட்டு (Lithium sulfate) என்ற வெள்ளை நிற கனிம உப்பின் மூலக்கூறு வாய்ப்பாடு Li2SO4. இது சல்பூரிக் அமிலத்தின் இலித்தியம் உப்பு ஆகும்.
இருகாலூர் புதுப்பாளையம் ஊராட்சி
இருகாலூர் புதுப்பாளையம் ஊராட்சி (Irukalur pudupalayam Gram Panchayat), தமிழ்நாட்டின் நாமக்கல் மாவட்டத்தில் உள்ள மல்லசமுத்திரம் வட்டாரத்தில் அமைந்துள்ளது. இந்த ஊராட்சி, சங்ககிரி சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1479 ஆகும். இவர்களில் பெண்கள் 733 பேரும் ஆண்கள் 746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
இலித்தியம் சல்பேட்டு
பண்புகள்
அழுத்தமின் விளைவு கொண்ட இலித்தியம் சல்பேட்டு படிகங்கள் சிறப்பான ஒலி உற்பத்திசெய்யும் சாதனங்கள் ஆகையால் அழிவை ஏற்படுத்தாத மீயொலி வகை ஆய்வுகளில் இவை பயன்படுகின்றன. எனினும் அவற்றின் தண்ணீரில் கரைதிறன் பண்பு இந்த ஆய்வுகளிலும் பாதிப்புகளை ஏற்படுத்துகிறது.
பயன்கள்
இலித்தியம் சல்பேட்டு இருமுனையப் பிறழ்வு சிகிச்சையில் பயன்படுகிறது.
பொட்டாசியம் ஐப்போமாங்கனேட்டு
பொட்டாசியம் ஐப்போமாங்கனேட்டு (Potassium hypomanganate) என்பது K3MnO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பொட்டாசியம் மாங்கனேட்டு(V) என்ற பெயராலும் இதை அழைக்கிறார்கள். அடர்நீல நிறத்தில் உள்ள இவ்வுப்பு பொட்டாசியம் மாங்கனேட்டு(V) உப்புக்கு ஓர் அரிதான உதாரணமாகும்.
தயாரிப்பு
ஐப்போமாங்கனேட்டு எதிர்மின் அயனி விகிதச்சமமாதலின்மையால் எல்லாவிடத்திலும் குறிப்பாக காரக் கரைசல்களில் நிலைத்தன்மையற்றதாக உள்ளது. pH 14 இல் மின்வாய் ஆற்றல் மதிப்பு பின்வருமாறு: estimated electrode potentials at pH 14 are
புரோட்டானேற்றம் பெற்ற ஓர் இடைநிலை வழியாகவே விகிதச்சமமாதலின்மை அடைதல் நிகழ்வதாக நம்பப்படுகிறது.
HMnO2−4 ⇌ MnO3−4 + H+ என்ற வினையின் காடித்தன்மை எண் மதிப்பு pKa = 13.7 ± 0.2. இருப்பினும் K3MnO4 படிகமானது ஐப்போமாங்கனேட்டு அயனியின் புற ஊதா- கட்புல நிறமாலையியல் ஆய்வை அனுமதித்து Ca2Cl(PO4) உடன் இணைபடிகமாகிறது.
மேற்கோள்கள்
பகுப்பு:பொட்டாசியம் சேர்மங்கள் பகுப்பு:மாங்கனேட்டுகள்
ஒத்தியங்கும் வட்டணை
ஒத்தியங்கும் வட்டணை என்பது ஒரு வான்பொருளின்  (பொதுவாக ஒரு கோள் )  வட்டணையின் சராசரி சுழற்சி காலத்திற்குச்  சமமான சுழற்சிக் காலம் உள்ள துணைக்கோளின் அல்லது செயற்கைக்கோளின்(விண்கலத்தின்) வட்டணையாகும், மேலும் அந்த வான்பொருள் சுழலும் அதே திசையிலேயே துணைக்கோள் அல்லது செயற்கைக்கோளும்(விண்கலமும்) அதைச் சுற்றிவரும்.
எளிய பொருள்
ஒரு ஒத்தியக்க வட்டணை என்பது ஒரு வான்பொருளைச் சுற்றிவரும் பொருள் (ஒரு செயற்கைக்கோள் அல்லது நிலா) தன்  வட்டணையை முடிக்க, அந்த வான்பொருள் ஒருமுறை சுழல எடுக்கும்  அதே நேரத்தினை எடுக்கும்  வட்டணையாகும்.
இயல்புகள்
ஒரு வான்பொருளின் நிலநடுக் கோட்டில் வட்டப்பாதையில் அமைந்த ஒத்தியங்கும் வட்டணையில் இயங்கும் ஒரு செயற்கைக்கோள்,தாந்த வான்பொருளின் நிலநடுக் கோட்டில் உள்ள ஒரு புள்ளிக்கு மேல் அசைவில்லாமல் நிலைநிறுத்தப்பட்டதாகத் தோன்றும். இத்தகைய நிலயில் புவியைச் சுற்றிவரும் செயற்கைக்கோள்களுக்கு, இது புவிநிலை வட்டணை எனப்படுகிறது. இருப்பினும், ஒரு ஒத்தியங்கும் வட்டணை நிலநடுக் கோட்டில் இருக்க வேண்டியதில்லை; அல்லது வட்டவடிவப்பாதையிலும் இருக்கவேண்டியதில்லை. நிலநடுக் கோடு அல்லாத ஒத்தியங்கும் வட்டணை வான்பொருள் நிலநடுக் கோட்டில் புள்ளிக்கு மேலே வடக்கு மற்றும் தெற்காக ஊசலாடுவதாகத் தோன்றும், அதேசமயம் நீள்வட்ட வட்டணையில் உள்ள ஒரு செயற்கைக்கோள் கிழக்கு மற்றும் மேற்கு நோக்கி ஊசலாடுவதாகத் தோன்றும். வட்டணையில் இருந்து பார்த்தால், இந்த இரண்டு இயக்கங்களின் கலவையான ஒப்புருவம் 8 வடிவத்தில் அமைகிறது.
பெயரிடல்
வான்பொருளின் வட்டணையைப் பொறுத்து ஒத்தியங்கும் வட்டனைகளுக்குப் பல சிறப்பு சொற்கள் உள்ளன. பின்வருபவை மிகவும் பொதுவானவை. புவியைச் சுற்றி ஒத்தியங்கும் வட்டணை (நிலநடுக்கோட்டுத் தளத்தில் அமைவது) புவிநிலை   வட்டணை என்று அழைக்கப்படுகிறது. மிகவும் பொதுவாக, புவி நிலநடுக்கோட்டுக்குச் சற்றே சாய்ந்திருக்கும்  வட்டணை புவி ஒத்தியங்கும் வட்டணை என்று அழைக்கப்படுகிறது. செவ்வாய்க் கோளைச் சுற்றி ஒத்தியங்கும் வட்டணை செவ்வாய்நிலை வட்டணை அல்லது செவ்வாய்  ஒத்தியங்கும் வட்டணை எனப்படுகிறது.
வாய்பாடு
ஒரு நிலையான ஒத்தியங்கும் வட்டணைக்கு:
இந்த வாய்பாட்டால், கொடுக்கப்பட்ட வான்பொருளுடன் தொடர்புடைய ஒரு பொருளின் நிலையான வட்டனையைக் கண்டறிய முடியும்.
வட்டணை வேகம் (ஒரு செயற்கைக்கோள் விண்வெளியில் எவ்வளவு வேகமாக நகர்கிறது என்பது) செயற்கைக்கோளின் கோண வேகத்தை வட்டணை ஆரத்தால் பெருக்கிக் கணக்கிடப்படுகிறது.
எடுத்துகாட்டுகள்
ஒரு வானியல எடுத்த்காட்டு புளூட்டோவின் மிகப்பெரிய நிலா சரோன் ஆகும். மிகவும் பொதுவாக, புவி ஒத்தியங்கும் செயற்கைக்கோள்கள் போன்ற தகவல்தொடர்புக்குப் பயன்படுத்தப்படும்  செயற்கைக்கோள்களால் ஒத்தியங்கும் வட்டணைகள் பயன்படுத்தப்படுகின்றன.
குறிப்புகள்
பகுப்பு:வட்டணைகள் பகுப்பு:வானியங்கியல் பகுப்பு:வானியல்
மின்னுற்பத்தித் திறன் அடிப்படையில் இந்திய மாநிலங்களின் பட்டியல்
மின்னுற்பத்தித் திறன் அடிப்படையில் இந்திய மாநிலங்களின் பட்டியல். மின்னாற்றல் அமைச்சகத்தின் 31-12-11 குறிப்பின் அடிப்படையாகத் தொகுக்கப்பட்டது. (இலக்கங்கள் எல்லாம் மில்லியன் மெகாவாட்களாகும்)
மேற்கோள்கள்
பகுப்பு:இந்திய மாநிலங்கள் தொடர்பான பட்டியல்கள்
டி. எஸ். சேனநாயக்கா
1929 இல் இலங்கை சட்டவாக்கப் பேரவையில் ஓர் உறுப்பினரானார். 1931 அரசாங்க சபைக்குத் தெரிவு செய்யப்பட்டதுடன் வேளாண்மை, காணி அமைச்சரானார். வேளாண் மறுமலர்ச்சிக்குப் பெரிதும் உழைத்தார். 1946 இல் பிரித்தானிய அரசாங்கத்தினால் வழங்கப்பட்ட சேர் பட்டத்தை மறுத்தார். எனினும் பிரித்தானியருடன் நல்லுறவை விரும்பினார். 1947 இல் நடந்த பொதுத் தேர்தலில் ஐக்கிய தேசியக் கட்சியின் சார்பில் போட்டியிட்டு இலங்கையின் முதலாவது பிரதமரானார். 1948 பெப்ரவரி 4ல் பிரித்தானியக ஆதிக்கம் முடிவுற்றதும் முழு இலங்கையையும் நிர்வகிக்கும் பொறுப்பை ஏற்றார். கல்லோயா திட்டத்தினைத் தொடங்கி வைத்தார். 1952 இல் குதிரைச் சவாரியின் போது விழுந்து காயமடைந்து இறந்தார். இவருக்கு பின் இவரது மகன் டட்லி சேனாநாயக்க இலங்கையின் பிரதமரானார்.
மேற்கோள்கள்
பகுப்பு:1884 பிறப்புகள் பகுப்பு:1952 இறப்புகள் பகுப்பு:இலங்கைப் பிரதமர்கள் பகுப்பு:இலங்கை பௌத்தர்கள் பகுப்பு:இலங்கை அரசியல்வாதிகள் பகுப்பு:இலங்கை அரசாங்க சபை உறுப்பினர்கள் பகுப்பு:இலங்கை சட்டசபை உறுப்பினர்கள் பகுப்பு:இலங்கையின் 1வது நாடாளுமன்ற உறுப்பினர்கள் பகுப்பு:சிங்கள அரசியல்வாதிகள் பகுப்பு:இலங்கையின் வெளியுறவுத்துறை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள்
ஓங்குகோயில் புராணம்
ஓங்குகோயில் புராணம் என்பது திருப்புத்தூர் சிவபெருமான்மீது பாடப்பட்ட நூல். பாடியவர் திருவம்பலமுடையார் மறைஞான சம்பந்தர். இந்த நூல் கிடைக்கவில்லை.
திருத்தளிநாதர் திருவிளையாடல்களைக் கூறும் இந்த நூலை திருவம்பலமுடையார் மறைஞான சம்பந்தர் அரங்கேற்றினார் எனக் குறிப்பிடும் கல்வெட்டு ஒன்று இந்தக் கோயிலில் உள்ளது.
வெள்ளியம்பலத் தம்பிரான் என்பவர் முத்தி நிச்சயம் என்னும் நூல் எழுதியுள்ளார். அதில் மறைஞான மாலையில் இந்த நூலைப்பற்றிக் குறிப்பிடும் இரண்டு பாடல்கள் உள்ளன.
நூல் கூறும் செய்தி என்பனவற்றின் தன்மையை இந்த நூல் உணர்த்துகின்றது.
கருவிநூல்
பகுப்பு:15 ஆம் நூற்றாண்டுத் தமிழ் நூல்கள்
முப்பது கொடுங்கோலர்கள்
முப்பது கொடுங்கோலர்கள் (Thirty Tyrants, οἱ τριάκοντα τύραννοι , hoi triákonta týrannoi ) என்பவர்கள் கிமு 404  இல் பெலோபொன்னேசியப் போரில் ஏதென்சு தோல்வியடைந்த பின்னர் அங்கு  நிறுவப்பட்ட எசுபார்த்தன் சார்பு சிலவர் ஆட்சியினர் ஆவர். எசுபார்த்தன் தளபதி லைசாந்தரின் அறிவுருத்தலின், ஆதரவின் பேரில், முப்பது பேரும் இணைந்து ஒரு  சட்டமன்றக் குழுவாக மட்டும் அல்லாமல், ஒரு கொடுங்கோல் அரசாங்கமாகத்தையும் நிறுவினர். முப்பது கொடுங்கோலர்களால் எட்டு மாதங்கள் மட்டுமே அதிகாரத்தைத் தக்க வைத்துக் கொள்ள முடிந்தது. குறைந்த காலமே இருந்தாலும், அவர்களின் ஆட்சியின் விளைவாக ஏதெனியன் மக்கள் தொகையில் 5% பேர் கொல்லப்பட்டனர், குடிமக்களின் சொத்துக்கள் பறிமுதல் செய்யப்பட்டது. மற்றும் சனநாயக ஆதரவாளர்கள் நாடுகடத்தப்பட்டனர். அவர்களின் கொடூரமான மற்றும் அடக்குமுறை ஆட்சியினால் அவர்கள் "முப்பது கொடுங்கோலர்கள்" என்று அழைக்கப்பட்டனர். இவர்களில் கிரிடியாஸ், தெரமீன்ஸ் ஆகியோர் முக்கியமானவர்களாக இருந்தனர்.
முப்பதுபேரின் ஆட்சி
கிரிடியாஸ் முப்பது கொடுங்கோலர்களின் பயங்கர ஆட்சிக்கு தலைமை தாங்கினார். இவர்களின் ஆட்சியில் நூற்றுக்கணக்கான ஏதெனியர்கள் மரண தண்டனை விதிக்கப்பட்டு, நாடுகடத்தப்பட்டனனார். மேலும் அவர்களின் உடைமைகள் பறிமுதல் செய்யப்பட்டன. விசாரணையின்றி 1,500 பேருக்கு முப்பது கொடுங்கோலர்களால் மரண தண்டனை விதித்ததாக ஐசோக்ரடீஸ் மற்றும் அரிசுட்டாட்டில் ( பிந்தைய ஏதெனியன் அரசியலமைப்பில் ) ஆகியோர்  குறிப்பிட்டுள்ளனர். சாக்ரடீசின் முன்னாள் மாணவரும் முப்பதுபேரில் ஒருவருமான கிரிடியாஸ், அவரது கொடூர மற்றும் மனிதாபிமானமற்ற தன்மையின் காரணமாக "முதல் ரோபஸ்பியர் " என்று குறிப்பிடப்படுகிறார்; மனித மதிப்பைப் பொருட்படுத்தாமல் சனநாயகத்தை முடிவுக்குக் கொண்டுவருவதை நோக்கமாகக் கொண்டிருந்தார். சனநாயகத்துக்கு ஆதரவாக இருந்ததற்காக புதிய ஆட்சிக்கு "நட்பற்றவர்கள்" என்று அவர்கள் கருதிய பல சாதாரண குடிமக்களையும் இல்லாமல் ஆக்கினார். சிறிது காலத்தில் இந்த முப்பது பேர்களுக்குள்ளேயே கருத்து வேறுபாடு ஏற்பட்டது இவர்களில் மிதவாதியான தெரமெனெசசுக்கு கிரிட்டியாசின் தீவிரப் போக்கு பிடிக்காமல்  அவரை எதிர்க்க முயற்சித்ததாக செனபோன் குறிப்பிட்டுள்ளார். கிரிட்டியாஸ் தெரமென்சசு மீது சதி, தேசத்துரோகம் போன்ற குற்றங்களை சாட்டி, அவருக்கு மரண தண்டனை விதிக்க வைத்தார், அவருக்கு நஞ்சு குடிக்க வைத்து தண்டனையை நிறைவேற்றினார். பல செல்வந்த குடிமக்களுக்கு மரணதண்டனை விதிக்கப்பட்டது. அதன் பிறகு சிலவர் ஆட்சியினர் அவர்களின் சொத்துக்களை பறிமுதல் செய்து, அவை முப்பது சர்வாதிகாரிகள் மற்றும் அவர்களின் ஆதரவாளர்களிடையே பிரித்துக்கொள்ளப்பட்டன. அவர்கள் ஏதெனியன் குடிமக்களை மிரட்டுவதற்காக 300 சவுக்கு சுழற்றுபவர்களை வேலைக்கு அமர்த்தினர்.
பல ஏதெனியர்கள் புதிய அரசாங்கத்தை விரும்பவில்லை என்றாலும், முப்பது சர்வாதிகாரிகளின் ஆட்சி பெரும்பாலும் வெளிப்படையான எதிர்ப்பைச் சந்திக்கவில்லை. புதிய சட்டங்களை ஏற்காதவர்கள் - நாடுகடத்தப்படுவர் அல்லது மரணதண்டனைக்கு ஆளாக நேரிடுவர். அதனால் பலர் முப்பது சர்வாதிகாரிகளின் விதிகளை ஏற்றனர். சனநாயக ஆதரவாளர்கள் பலர் நாடுகடத்தப்பட்டனர், அவர்களில் ஏதெனியன் கடற்படையில் முப்படை தளபதியாகவும்,  சனநாயக அரசாங்கத்தின் ஆதரவாளராக இருந்த திராசிபுலஸ் ஆவார். கிமு 403 இல் முப்பது சர்வாதிகாரிகளை வீழ்த்திய எழுச்சியானது திராசிபுலஸ் தலைமையிலான நாடுகடத்தப்பட்ட குழுவினரால் நடத்தப்பட்டது. ஏதென்சின் வாயிலில் நடந்த சண்டையில் கிரிடியாஸ் கொல்லப்பட்டார்.
பின்விளைவு
எதிர்ப்பு அதிகரித்த நிலையின் இறுதியில் திராசிபுலசின் கிளர்ச்சிப் படைகளால் முப்பது சர்வாதிகாரிகளின் ஆட்சி அகற்றப்பட வழிவகுக்கப்பட்டது. புரட்சிக்குப் பிறகு, முப்பது பேரிடமிருந்து விடுவிக்கப்பட்ட நகர அரசை ஆளுவதற்கும் முப்பது பேர் செய்த அட்டூழியங்களுக்கு உரிய நீதி வழங்குவதற்கும் சிறந்த வழியை ஏதென்சு தீர்மானிக்க வேண்டியிருந்தது. தேர்ந்தெடுக்கப்பட்ட 3,000 உறுப்பினர்களில் முப்பது பேரைத் தவிர மற்ற அனைவருக்கும் பொது மன்னிப்பு வழங்க முடிவு செய்யப்பட்டது. முப்பது கொடுங்கோலர்களை அகற்றிய புரட்சிக்குப் பிறகு, ஏதென்சு குடிமக்கள் அரசை மீண்டும் கட்டியெழுப்ப போராடினர்.
குறிப்புகள்
பகுப்பு:பண்டைய கிரேக்க ஆட்சியாளர்கள் பகுப்பு:ஏதெனியன் சனநாயகம் பகுப்பு:கிமு 404 பகுப்பு:கிமு 403
முதலாம் ஜான் பால் (திருத்தந்தை)
திருத்தந்தை முதலாம் ஜான் பால் (தமிழ்: முதலாம் அருள் சின்னப்பர், முதலாம் யோவான் பவுல்), அதிகாரபூர்வமாக இலத்தீன் மொழியில் இயோன்னெஸ் பாவுலுஸ் I, உரோமன் கத்தோலிக்க திருச்சபையின் 263வது திருத்தந்தை (பாப்பரசர்) ஆவார். இவர் பாப்பரசராகவும் வத்திக்கன் நகரின் தலைவராகவும் ஆகஸ்டு 26, 1978 முதல் செப்டம்பர் 28, 1978 வரை 33 நாட்கள் பணியாற்றினார். இவரது ஆட்சிக்காலம், திருத்தந்தையரின் மிகச்சிறிய ஆட்சிக்காலங்களில் ஒன்றாகும். இவர் பாப்பரசராக மக்கள் மத்தியில் பிரபலமாவதற்கு முன்னரே இறந்துவிட்டார். இருப்பின்னும் இவரது தோழமையும் மனிதநேயமும் நன்கு அறியப்பட்ட ஒன்றாகும். இவரே தனது பாப்பரசுப் பெயரில் இரட்டைப்பெயரை கொண்ட முதல் பாப்பரசராவார் மேலும் தனது பாப்பரசுப் பெயரில் "முதலாவது" என்ற பயன்படுத்திய முதல் பாப்பரசரும் இவரேயாவார்.
தொடக்க காலம்
1912ம் ஆண்டு அக்டோபர் 17ம் தேதி வெனிஸ் நகரில் அல்பினோ லூச்சியானி என்ற இயற்பெயருடன் பிறந்த இவர், ஓர் ஏழைக்குடும்பத்தைச் சேர்ந்தவர். மறைமாவட்ட குருமடத்தில் இணைந்த இவர், உயர் குருமடத்தில் பயின்று கொண்டிருந்த போது இயேசு சபையில் இணைய விரும்பினார். ஆனால் அக்குருமட அதிபரோ அதற்கு அனுமதி தர மறுத்ததால், மறைமாவட்ட குருத்துவப் பயிற்சியைத் தொடர்ந்து மேற்கொண்டு 1935ல் குருவானார்.
தான் படித்த அதே குருமடத்தில் பேராசிரியராகவும் துணை அதிபராகவும் பணியில் இணைந்த இவர், உரோம் நகரின் கிரகோரியன் பாப்பிறைப் பல்கலைக்கழகத்தில் இறையியலில் முனைவர் பட்டம் பெற விரும்பி அங்கு படிக்கச் செல்ல விரும்பினார். ஆனால் இவர் படிக்கும்போதே கல்வி கற்பிக்கவும் வேண்டுமென குருமட அதிகாரிகள் விரும்பினர். கிரகோரியன் பல்கலைக்கழகமோ, இவர் உரோம் நகரில் வந்து ஓர் ஆண்டாவது கல்லூரியில் படிக்க வேண்டும் என்றது. இவ்வளவு முக்கிய பேராசிரியரை இழக்க விரும்பாத வெனிஸ் குருமடத்திற்காக இந்தச் சிக்கலில் நேரடியாக தலையிட்டு, அங்கேயிருந்தே முனைவர் பட்டப்படிப்பை உரோம் பல்கலைக்கழகத்தில் தொடர சிறப்பு அனுமதி அளித்தார் திருத்தந்தை 12ம் பயஸ்.
திருத்தந்தையாக
1958ம் ஆண்டு திருத்தந்தை 23ம் ஜான், குரு லூச்சியானியை ஆயராக அறிவித்து அவரை திருநிலைப்படுத்தினார். அதே திருத்தந்தை கூட்டிய இரண்டாம் வத்திக்கான் பொது அவையின் அனைத்துக் கூட்டங்களிலும் ஆயர் லூச்சியானி கலந்து கொண்டார். 1970ல் வெனிஸ் பேராயராகவும் முதுபெரும் தலைவராகவும் பொறுப்பேற்றுக் கொண்ட இவரை, 1973ல் திருத்தந்தை 6ம் பால் கர்தினாலாக உயர்த்தினார்.
1978ல் இவர் திருத்தந்தையாக தேர்ந்தெடுக்கப்பட்டபோது, தன்னை ஆயராக திருநிலைப்படுத்திய திருத்தந்தை 23ம் ஜான் மற்றும் கர்தினாலாக உயர்த்திய திருத்தந்தை 6ம் பால் ஆகியோரை கௌரவிக்கும் விதமாக முதலாம் ஜான் பால் என்ற பெயரை எடுத்துக்கொண்டார். வெனிஸ் நகரோடு நெருங்கிய தொடர்புடைய திருத்தந்தையர் பத்தாம் பயஸ், அருளாளர் 23ம் ஜான், முதலாம் ஜான் பால் ஆகியோர் வெனிஸ் மறைமாவட்ட பெருந்தந்தையாய் இருந்தபோது பாப்பிறையாகத் தேர்ந்தெடுக்கப்பட்டவர்கள் என்பது குறிப்பிடத்தக்கது.
சிறப்பு அம்சங்கள்
திருத்தந்தை முதலாம் ஜான் பால் தன் எளிமையான நடவடிக்கைகளாலும், புன்னகையாலும், அனைவரையும் கை நீட்டி வரவேற்கும் பண்பாலும் உலகையே கவர்ந்தார். எளிமையின் அடையாளமாக திருத்தந்தையாக பதவியேற்கும் நிகழ்ச்சியில் மும்முடி அணிதலைத் தவிர்த்தார். உலகின் ஒவ்வொரு கத்தோலிக்க ஆலயத்தின் வருமானத்திலும் ஒரு விழுக்காடு மூன்றாம் உலக நாடுகளின் ஏழைத் திருச்சபைகளுக்கு வழங்கப்படவேண்டும் என்ற விதியைத் துவக்கியவர் இவரே.
எதைக் கூறினாலும் திருச்சபையின் சார்பாக பேசுவதாக 'நாம்' என்ற பதத்தையே அனைத்துத் திருத்தந்தையர்களும் பயன்படுத்திக் கொண்டிருக்க, அதனை 'நான்' என்று முதன் முதலில் மாற்றி பயன்படுத்தியவர் இவரே. திருத்தந்தையர்களின் பெயரில் முதலில் இரட்டைப் பெயரைப் பயன்படுத்தியவர் இவரே. பல்வேறு சீர்திருத்தங்களை திருச்சபையில் கொணர்வார் என அனைவராலும் எதிர்பார்க்கப்பட்டவர் இந்த எளிமையான திருத்தந்தை.
பாப்பரசரின் மரணம்
புன்னகையின் திருத்தந்தை என்று அழைக்கப்பட்ட முதலாம் ஜான் பால், தான் திருத்தந்தையாக பதவியேற்ற 33 நாட்களில் அதாவது 1978ம் ஆண்டு செப்டம்பர் 28ந்தேதி மாரடைப்பால் காலமானார். இவரது உடல் வத்திக்கான் குகையில் அடக்கம் செய்யப்பட்டுள்ளது.
பகுப்பு:இத்தாலிய திருத்தந்தையர்கள் பகுப்பு:1978 இறப்புகள் பகுப்பு:1912 பிறப்புகள் பகுப்பு:புனித பேதுரு பேராலய கல்லறைகள்
பத்ரா கோட்டை
பத்ரா கோட்டை இந்தியாவின் அகமதாபாத்தின் சுவர் நகர பகுதியில் அமைந்துள்ளது. இது 1411 ஆண்டில் முதலாம்அகமது ஷா ஆல் கட்டப்பட்டது. நன்கு செதுக்கப்பட்ட அரச அரண்மனைகள், மசூதிகள், வாயில்கள் மற்றும் திறந்தவெளி இடங்களைக் கொண்ட, இக்கோட்டை 2014 ஆம் ஆண்டில் அகமதாபாத் மாநகராட்சி (ஏஎம்சி) மற்றும் இந்திய தொல்பொருள் ஆய்வு மையம் (ஏஎஸ்ஐ) ஆகியவற்றால் நகரத்தின் கலாச்சார மையமாக புதுப்பிக்கப்பட்டது.
சொற்பிறப்பு
மராட்டிய ஆட்சியின் போது இந்து கடவுளான லட்சுமியின் ஒரு வடிவமான பத்ரா காளி கோயில் நிறுவப்பட்ட பிறகு கோட்டை பத்ரா என்ற பெயரைப் பெற்றதாக நம்பப்படுகிறது  ஆனால் கோட்டைக்கு அருகிலுள்ள ஒரு தகடு வேறு கதையைச் சொல்கிறது: பத்ரா வாயில் - அகமதாபாத்தின் நிறுவனர் சுல்தான் முதலாம் அகமது ஷா  (1411-1442) என்பவரால் அரண்மனையின் பிரம்மாண்டமான வலுவூட்டப்பட்ட  பிரதான கிழக்கு நுழைவாயிலாக பத்ரா வாயில் கட்டப்பட்டது. ''அகமதாபாத் தலைநகராக மாறுவதற்கு முன்பு குஜராத் சுல்தான்களின் வம்சத்தின் முதல் மூன்று மன்னர்கள் அன்ஹில்வாடா-படான் (பரோடா மாநிலம்) என்ற பெயரில் பண்டைய ராஜபுத்திர கோட்டையின் வைத்திருந்தனர். பின்னர் இந்த அரண்மனை பத்ரா என்று அழைக்கப்பட்டது. இந்த நுழைவாயிலை இரண்டு துணை வாயில்களுடன் இணைக்கும் சுவர்களில் மூன்று பொறிக்கப்பட்ட அடுக்குகள் இப்போது முற்றிலும் பழுதடைந்துள்ளன. இவற்றில் ஒன்று ஜஹாங்கிரின் (1605-1627) காலத்தின் தேதியைக் காட்டுகிறது.''
வரலாறு
முசாபரிட் வம்சத்தைச் சேர்ந்த முதலாம் அகமது ஷா என்பவரின் பெயரால் அகமதாபாத் என பெயரிடப்பட்டது. குஜராத் சுல்தானகத்தின் புதிய தலைநகராக அகமதாபாத்தை நிறுவிய அவர், சபர்மதி ஆற்றின் கிழக்குக் கரையில் பத்ரா கோட்டையைக் கட்டினார். மிராட்-இ-அகமதில் விவரிக்கப்பட்டுள்ளபடி இது அராக் கோட்டை என்றும் அழைக்கப்பட்டது. 1411 ஆண்டில் மானெக் புர்ஜில் கோட்டையின் அடிக்கல் நாட்டப்பட்டது. சதுர வடிவத்தில், சுமார் நாற்பத்து மூன்று ஏக்கர் பரப்பளவில், 162 வீடுகளைக் கொண்ட, பத்ரா கோட்டையில் எட்டு வாயில்கள் இருந்தன. அவற்றில் கிழக்கில் இரண்டு மற்றும் தென்மேற்கு மூலையில் ஒன்று ஆகிய மூன்று வாயில்களும் பெரியவை. வடக்கில் இரண்டு மற்றும் தெற்கில் ஒன்று ஆகிய மூன்று வாயில்களும் நடுத்தர அளவுடையவை. மேற்கில் உள்ள இரண்டு வாயில்கள் சிறியவை. கோட்டைக்குள் உள்ள பகுதி 1525 ஆண்டு வாக்கில் நகர்ப்புற வளர்ச்சிகளால் ஆக்கிரமிக்கப்பட்டது. எனவே இரண்டாவது கோட்டை பின்னர் அகமது ஷாவின் பேரன் மகமுது பெகாடாவால் கட்டப்பட்டது. இதன் வெளிப்புற சுவர் 10 கிமீ (6.2 மைல்) சுற்றளவு, 12 வாயில்கள், 189 கோட்டைகள் மற்றும் 6,000 க்கும் மேற்பட்ட போர்க்களங்களை உள்ளடக்கியது என மிராட்-இ-அகமதியில் விவரிக்கப்பட்டுள்ளது. வருங்கால முகலாய பேரரசர்களான ஜஹாங்கிர், ஷாஜகான் மற்றும் அவுரங்கசீப் உட்பட முகலாய காலத்தில் கிட்டத்தட்ட 60 மன்னர்கள் குஜராத்தை ஆண்டனர். ஒரு அரண்மனை 17 ஆம் நூற்றாண்டில் முகலாய ஆளுநரான அசாம் கானால் கட்டப்பட்டது. இது முகலாய ஆட்சியின் போது முசாஃபிர் கானாவாக (பயணிகளுக்கு ஓய்வு இடமாக) பயன்படுத்தப்பட்டது.
1732 இல் மராட்டியர்களின் வரலாற்றில் ஒரே பெண் தளபதியாக சர்சனாபதி உமாபாய்சேப் கண்டேராவ் தபதே ஆனார். அவர் மராட்டிய இராணுவத்திற்கு தலைமை தாங்கி அகமதாபாத் அருகே பத்ரா கோட்டையில் முகலாய மன்னர் சர்தார் ஜோராவர் கான் பாபியை தோற்கடித்தார்.
மராட்டிய பேரரசின் பேஷ்வா மற்றும் கெய்க்வாட் ஆகியோரின் கூட்டாட்சி 1583 இல் முகலாய சகாப்தத்திற்கு முடிவு கட்டியது. முதல் ஆங்கிலோ-மராத்திய போரின் போது (1775-1782), ஜெனரல் தாமஸ் விந்தாம் கோடார்ட் 6,000 துருப்புக்களுடன் பத்ரா கோட்டையைத் தாக்கி 1779 பிப்ரவரி 15 அன்று அகமதாபாத்தை கைப்பற்றினார். 6,000 அரபு மற்றும் சிந்தி காலாட்படை மற்றும் 2,000 குதிரைகள் கொண்ட ஒரு பாதுகாப்பு அரண் இருந்தது. சண்டையில் ஏற்பட்ட இழப்புகள் இரண்டு பிரித்தானியர்கள் உட்பட மொத்தம் 108 ஆகும். போருக்குப் பின்னர் சல்பாய் உடன்படிக்கையின் கீழ் மராட்டியர்களிடம் கோட்டை ஒப்படைக்கப்பட்டது.
அகமதாபாத் 1817 இல் ஆங்கிலேயர்களால் கைப்பற்றப்பட்டது. பிரிட்டிஷ் ராஜ் காலத்தில் கோட்டை வளாகம் சிறைச்சாலையாக பயன்படுத்தப்பட்டது.
அசாம் கான் சாராயில் தற்போது அரசு அலுவலகங்கள், ஒரு ஏ.எஸ்.ஐ அலுவலகம், ஒரு தபால் அலுவலகம் மற்றும் நகர சிவில் நீதிமன்றங்கள் உள்ளன. சுதந்திர தினம் மற்றும் குடியரசு தினத்தன்று கொடி ஏற்றுவதற்கும் இது பயன்படுத்தப்படுகிறது.
குறிப்புகள்
பகுப்பு:Coordinates on Wikidata பகுப்பு:இந்தியாவிலுள்ள கோட்டைகள்
வேற்றிடச்சூல்
வேற்றிடச்சூல் (Ectopic pregnancy) என்பது, கருக்கட்டலின் பின்னர் கருவானது கருப்பை தவிர்ந்த வேறு இடங்களில் பதியும் சிக்கலான ஒரு நிலமையைக் குறிக்கும். வேற்றிடச்சூல் கருத்தரிப்பில், கருப்பையில் பதிவதற்குப் பதிலாக, கருவானது பலோப்பியன் குழாய், கருப்பை வாய், சூலகம் போன்ற இடங்களில் பதிந்து விடுவதுண்டு. இப்படியான நிலைமைகளில் அவசர சிகிச்சைப் பிரிவின் உதவியை நாடுவது உடனடித் தேவையாகும். சரியான முறையில் சிகிச்சை அளிக்கப்படாவிடின், தாயின் உயிருக்கே ஆபத்தாக முடியும். பொதுவாக அவ்வாறு பதியும் கரு முழு வளர்ச்சியடைந்து குழந்தையாக உருவாவதில்லை. தவிரவும் இப்படியான நிலை தாய்க்கு மிகவும் அபாயமானதும், உயிருக்கே ஊறு விளைவிக்கவல்லதுமாகும். இதனால் உள்ளான குருதிப்பெருக்கு ஏற்படுதலே பொதுவான சிக்கலாகும்.
மிகவும் முன்னேற்றமடைந்த நோய் கண்டறியும் முறைகளாலேயே இதனை ஆரம்ப கருத்தரிப்புக் காலத்தில் கண்டறிய முடிகிறது. இருப்பினும், உலகில் கர்ப்பிணிப்பெண்ணில் ஏற்படும் சிக்கல்கள், இறப்பிற்கு இந்த வேற்றிடசூலும் ஒரு முக்கிய காரணியாகவே உள்ளது. வளர்ந்த நாடுகளில் நிகழும் மொத்த கருத்தரிப்பு எண்ணிக்கையில், 1% - 2% மான கருத்தரிப்பு இவ்வாறு வேற்றிடச்சூல் நிலையிலுள்ளதாகவும், அதேவேளை மலட்டுத்தன்மை சிகிச்சை மூலம் ஏற்படும் கருத்தரிப்பில் இந்த வீதம் 4% வரை அதிகரிப்பதாகவும் கணிக்கப்பட்டுள்ளது. உலகில், கர்ப்பம் தரித்த பெண்களில், கருத்தரிப்புக் காலத்தின் முப்பருவ காலத்தின் முதலாம் பருவத்தில் நிகழும் இறப்புக்கு இந்த வெற்றிடச்சூலும் முக்கியமான ஒரு காரணியாக அமைகின்றது. கிட்டத்தட்ட, இம் முதலாம் முப்பருவ காலத்தில் நிகழும் 10% மான இறப்புக்கு இவ்வகையான வேற்றிடச்சூலே காரணமாகின்றது. வளர்ந்த நாடுகளில் இவ்வகையான இறப்பைத் தவித்தலில் முன்னேற்றம் ஏற்பட்டு வரும் வேளையில், வளர்ந்துவரும் நாடுகளில் பெரியளவில் முன்னேற்றம் நிகழவில்லை. இவ்வகையான இறப்பு வளர்ந்த நாடுகளில் 0.1 - 0.3 % வரை நிகழ்வதாகவும், வளர்ந்துவரும் நாடுகளில் 1 - 3 % வரை நிகழ்வதாகவும் உலக சுகாதார அமைப்பின் ஒரு கணிப்புக் கூறுகின்றது. முதன் முதலில் அறியப்பட்ட வேற்றிடச்சூல் விளக்கம் அல்-சராவி en:Al-Zahrawi என்னும் ஒரு அறுவைச்சிகிச்சை நிபுணரால், 11ஆம் நூற்றாண்டில் கொடுக்கப்பட்டுள்ளது.
பொதுவாக பாலோப்பியன் குழாயிலேயே கரு பதியும். அதனை குழாய் கருத்தரிப்பு எனக் கூறுவர். வேற்றிடச்சூல் கருத்தரிப்பில் 90% மானவை பலோப்பியன் குழாயிலேயே நிகழ்வதாக அறியப்படுகின்றது. இவ்வாறு பலோப்பியன் குழாயில் கருவானது பதியும்போது, குழாயின் உட்சுவரில் ஆழமாகச் செல்வதால் குருதிப்பெருக்கு ஏற்படும். இவ்வகை அளவற்ற குருதிப்பெருக்கினால், கர்ப்பிணிப் பெண்ணிற்கு அதிக ஆபத்து ஏற்படுவதுடன், சில சமயம் இறக்கவும் நேரிடலாம். இப்படியான அதிகரித்த குருதிப் பெருக்கானது, வேற்றிடச்சூலை ஆரம்ப நிலைகளிலேயே கண்டு பிடிக்கத் தவறுவதாலோ, அல்லது கருப்பை க்கு மிக அண்மையாக இருக்கும் குழாய்ப் பகுதியில் இவ்வாறான வேற்றிடச்சூல் ஏற்பட்டு, அது குறிப்பிட்ட ஒரு தமனியை பாதிப்பதாலோ ஏற்படலாம்.
நோய் அறிகுறிகளும், உணர்குறிகளும்
வேற்றிடச்சூல் நிகழ்ந்துள்ளவர்களில் 10% மானோருக்கு எந்தவித உணர்குறிகளும் இருப்பதில்லை என்பதுடன், மூன்றில் ஒரு பகுதியினருக்கு மருத்துவ அறிகுறிகளும் தெரிவதில்லை. காரணம் அனேகமான வேற்றிடச்சூல் நிகழ்வுக்கான அறிகுறிகளில் தனித்தன்மை இருப்பதில்லை. அந்த அறிகுறிகள் இனப்பெருக்கத் தொகுதி சீர்கேடு, சிறுநீர்த்தொகுதி சீர்கேடு, இரையகக் குடலிய நோய்கள், குடல்வாலழற்சி சூலகத்தில் ஏற்படும் நீர்க்கட்டிகள், கருச்சிதைவு, சூல்பை முறுக்கம், சிறுநீர்ப்பாதைத் தொற்று போன்ற நிலைகளில் ஏற்படும் அறிகுறிகளையே ஒத்திருக்கின்றது. பொதுவாக மருத்துவ கண்டறிதலானது, இறுதியான மாதவிடாய் நாளிலிருந்து 4 - 8 கிழமைகளில் (சராசரியாக 7.2 கிழமைகளில்) நிகழ்கின்றது. நவீன கண்டறிதல் முறைகள் இலகுவில் கிடைக்காத சமூகத்தில் இந்தக் கண்டறிதல் பிந்தியே நிகழ்கின்றது.
பொதுவாக வயிற்று வலி, யோனியூடான குருதிப்பெருக்கு என்பன காணப்படும். 50% த்திற்கும் குறைவானவர்களிலேயே இவ்விரு அறிகுறிகளும் ஒன்றாகக் காணப்படும். வலியானது மிகவும் கூர்மையானதாகவோ, அல்லது மந்தமானதாகவோ அல்லது பிடிப்புப் போன்றதாகவோ இருக்கலாம். வயிற்றினுள்ளே குருதிப்பெருக்கு ஏற்படுமாயின், வலியானது தோள்பகுதியிலும் காணப்படலாம். தீவிரமான குருதிப்பெருக்கு ஏற்படுமாயின் இதயத் துடிப்பு மிகைப்பு, மயக்கம், அதிர்ச்சி என்பன ஏற்படும். மிக அரிதான சமயங்கள் தவிர, ஏனைய நிகழ்வுகளில் முதிர்கரு பிழைப்பதில்லை.
சடுதியாக ஏற்படும் கீழ் வயிற்று வலி, இடுப்பு வலி, இளகிய கருப்பை வாய் போன்றவற்றுடன், மனிதக்கரு வெளியுறை கருவகவூக்கி (en:hCG) அளவில் ஏற்படும் அதிகரிப்பு, உடலின் உள்ளே நிகழும் குருதிப்பெருக்கு என்பன உணர்குறி மற்றும் அறிகுறிகளாகக் காணப்படும். மீயொலி நோட்டம் செய்ய முடியாத நிலை, அல்லது மனிதக்கரு வெளியுறை கருவகவூக்கியை அளவீடு செய்ய முடியாத நிலை இருக்குமாயின், அளவுக்கதிகமான குருதிப்பெருக்கு, அந்த நிலையைக் கருச்சிதைவு எனத் தவறாகக் கண்டறியப்படும் நிலைக்கு இட்டுச் செல்லும். குமட்டல், வாந்தி, வயிற்றுப்போக்கு என்பன வேற்றிடச்சூல் நிலையில் மிக அரிதாகவே ஏற்படும்.
கரு வளர்வதற்கேற்ற சூழ்நிலை இல்லாத இடங்களில் இருப்பதனால், அந்தப் பகுதிகளில் கிழிவுகள் ஏற்பட்டு உடலில் உள்ளான குருதிப்பெருக்கு நிகழ்ந்து, அதுவே அதிர்ச்சி, இறப்புக்குக் காரணமாகிவிடும்.
காரணிகளும், இடர்களும்
இடுப்பு அழற்சி நோய், புகையிலை பிடித்தல் முன்னரே குழாய் அறுவைச் சிகிச்சை செய்திருத்தல், மலட்டுத்தன்மை பிரச்சனை இருந்திருத்தல், மலட்டுத்தன்மை சிகிச்சைக்கு உட்பட்டிருத்தல் போன்றன இவ்வகையான வேற்றிடச்சூல் நிலை உருவாவதற்கான சீழிடர்களாகக் கொள்ளப்படுகின்றன. முன்னரே ஒரு தடவை வேற்றிடச்சூல் நிலை ஏற்பட்டவர்களில் மீண்டும் இதே நிலை தோன்றுவதற்கான வாய்ப்பு அதிகம் இருக்கின்றது. மேலும் குடும்பக் கட்டுப்பாட்டுச் சாதனமாகிய en:Intrauterine device பயன்படுத்தியிருத்தல், en:Diethylstilbestrol மருந்து பயன்படுத்தியிருத்தல், கருப்பையை விரிவாக்கிச் சுரண்டி எடுக்கும் செயல்முறை (en:Dilation and curettage போன்ற கருப்பை அறுவைச் சிகிச்சை செய்திருத்தல், இடமகல் கருப்பை அகப்படலம் காணப்படல், குடும்பக் கட்டுப்பாட்டின் முறையில் ஒன்றான குழாயைக் கவ்விப்பிடித்து வைத்திருக்கும் சிகிச்சை (en:Tubal ligation) செய்திருத்தல் போன்றனவும் காரணிகளாகக் கருதப்படுகின்றன. முன்னர் கருக்கலைப்பு செய்யப்பட்டிருத்தல் சூழிடரை அதிகரிப்பதாகக் கொள்ளப்படவில்லை.
நோய் கண்டறிதல்
கருத்தரிப்புப் பரிசோதனையில் ஒரு பெண் கருத்தரிப்புக்கு உட்பட்டுள்ளார் என்று கண்டு பிடிக்கப்பட்ட நிலையில், அந்தப் பெண்ணுக்கு வயிற்று வலி மற்றும் குருதிப்பெருக்கு இருக்குமானால், அவருக்கு வேற்றிடச்சூல் கொள்ளப்பட்ட நிலையில் இருக்கின்றாரா என்பது அறியப்பட வேண்டும்.
யோனி ஊடான மீயொலி வரைவு
யோனி ஊடான மீயொலி வரைவு (en:Vaginal ultrasonography) பாலோப்பியன் குழாயில் முதிர்கருவின் இதயத்தைக் காட்டுமாயின், வேற்றிடச்சூலை உறுதிப்படுத்தலாம்.
ஏனைய கண்டறிதல் முறைகள்
லப்பிரச்கொப்பி, en:Culdocentesis, புரோஜெஸ்தரோன் en:Progesterone அளவீடு, Inhibin A அளவீடு, விரிவாக்கிச் சுரண்டி எடுக்கும் செயல்முறை en:Dilation and curettage போன்றன வேறு சில கண்டறியும் முறைகளாகும்.
தடுக்கும் முறையும், சிகிச்சையும்
சூழிடர்கள் மற்றும் காரணிகளைத் தடுப்பதன் மூலம் வேற்றிடச்சூலைத் தவிர்க்கலாம். கிளமிடியா போன்ற நோய்க்காரணிகள் மூலம் தொற்றுநோய் ஏற்படாமல் தவிர்த்துக்கொள்ளலாம் அல்லது நோய்த்தொற்று ஏற்பட்டிருப்பின் அதற்கான சிகிச்சைகளை மேற்கொள்ளலாம். சில வேற்றிடச்சூல்கள், தாமாகவே சீர்செய்யப்பட்டுவிடும் என்று கருதினும், 2014 வரையில் இது தொடர்பான ஆய்வுகள் மேற்கொள்ளப்பட்டிருக்கவில்லை. அறுவைச் சிகிச்சை மூலம் அகற்றல் முக்கியமான ஒரு சிகிச்சையாக இருக்கின்றது. அதற்கு இணையாக மெதாரெக்சேற்று (en:Methotrexate) என்ற மருந்துப் பயன்பாடும் அறியப்படுகின்றது. முக்கியமாக மனிதக்கரு வெளியுறை கருவகவூக்கி (hCG) குறைவாக இருக்கும் சூழலில் இந்த மருந்து நன்றாகத் தொழிற்படுகின்றது. ஆனாலும், குழாய் கிழிவு ஏற்பட்டிருந்தாலோ, இதயத் துடிப்பு இறப்புக்கான அறிகுறியைக் காட்டினாலோ, ஒருவரின் உயிராதாரமான அறிகுறிகளில் (en:Vital signs) நிலையற்ற தன்மை தோன்றினாலோ அறிவைச் சிகிச்சை செய்யப்படுவதே பரிந்துரைக்கப்படுகின்றது. பையூடுருவி நோக்கி அல்லது en:Laparotomy அறுவைச் சிக்கிச்சையே செய்யப்படுகின்றன. பொதுவாக இந்த சிகிச்சை முறைகள் நல்ல பயனையே தருகின்றன.
அடிக்குறிப்புகள்
பகுப்பு:கருவுறுதல்
ஹரிசங்கர் பரசாயி
அரிசங்கர் பரசாயி (Harishankar Parsai)((22 ஆகத்து 1922 – 10 ஆகத்து 1995) இந்தி இலக்கிய உலகின் புகழ்பெற்ற எழுத்தாளரகவும் சமூகத்தில் காணும் குறைகளை எள்ளல் வழியில் கூறும் கேலி எழுத்தாளராகவும் இருந்தவர். இவர் மனித மதிப்புகள் மற்றும் இயற்கையை விவரிக்கும் நையாண்டி ஆகியவற்றைப் பற்றி எழுதினார். இவரின் எள்ளல் நடை சமூகத்தின் எதார்த்த வாழ்வை வாசகனுக்கு எளிதாய் படம் பிடித்துக் காட்டக்கூடியதாய் இருக்கிறது. இவருடைய விமர்சன சிந்தனையையும், எளிமையான விடயங்களைப் பெரிய அர்த்தங்களுடன் விவரிக்கும் நகைச்சுவையையும் இவை பிரதிபலித்தன. 1982-ல், விக்லாங் ஷ்ரத்தா கா தவுர் என்ற கேலிக்காக பர்சாய் சாகித்ய அகாதமி விருதை வென்றார்.
சுயசரிதை
மத்தியப் பிரதேசத்தின் ஹோசங்காபாத் மாவட்டத்தில் உள்ள இட்டார்சிக்கு அருகிலுள்ள காமினி என்ற கிராமத்தில் பிறந்தார். நாக்பூர் பல்கலைக்கழகத்தில் இந்தியில் முதுகலைப் பட்டம் பெற்றார். சில காலம் தனது சேவையுடன் எழுத்தைத் தொடர்ந்த பிறகு, தனது வேலையை விட்டுவிட்டு முழுநேர தொழிலாக எழுதினார்.
ஜபல்பூரில் குடியேறி வசுதா என்ற இலக்கிய இதழைத் தொடங்கினார். இது மிகவும் பாராட்டப்பட்ட போதிலும், வெளியீடு பொருளாதார இழப்பைச் சந்தித்ததைத் தொடர்ந்து பத்திரிகையை நிறுத்த வேண்டியிருந்தது. பின்னர், ராய்பூர் மற்றும் ஜபல்பூரில் இருந்து வெளிவரும் தேஷ்பந்து என்ற இந்தி செய்தித்தாளில் "பூச்சியே பர்சை சே" என்ற பத்தியில் வாசகர்களுக்கு பதில் அளித்து வந்தார். " விக்லாங் ஷ்ரத்தா கா தௌ", "விகலாங்க் ஷ்ரத்தா கா தௌர்" என்ற தனது நையாண்டிக்காக 1982 இல் சாகித்ய அகாதமி விருதை வென்றார்.
பிரபல கலாசாரத்தில்
பர்சாயின் பல படைப்புகளை உள்ளடக்கி பர்சாய் கெஹதே ஹைன் என்ற தொலைக்காட்சி நிகழ்ச்சி 2000களின் முற்பகுதியில் இந்தியத் தொலைக்காட்சியான டிடி நேஷனலில் ஒளிபரப்பப்பட்டது.
இறப்பு
பர்சாய் 10 ஆகத்து 1995 அன்று ஜபல்பூரில் இறந்தார். இறக்கும் போது, பர்சாய் இந்தியில் நையாண்டி எழுதும் கலையில் புரட்சியை ஏற்படுத்தினார் என தி இந்து எழுதியது.
வெளி இணைபுகள்
பகுப்பு:மத்தியப் பிரதேச எழுத்தாளர்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:1924 பிறப்புகள் பகுப்பு:1995 இறப்புகள்
வாரம்
வாரம் என்பது பின்வரும் ஒன்றாக இருக்கலாம்:
வாரம் என்னும் சொல் ஒரு தொகுப்புப் பகுதியை உணர்த்தும். இதனைத் தொல்காப்பியம் ‘உறழ்ச்சி வாரம்’ எனக் குறிப்பிடுகிறது. இரண்டு தமிழ்ச்சொற்கள் ஒன்று சேரும் புணர்ச்சியில் அந்தச் சொற்கள் திரிந்தும் திரியாமலும் வரும் புணர்ச்சிப் பாங்கை ‘உறழ்ச்சி’ என்பர். வாரம் என்பது கலிப்பாவில் தொகுத்துக் கூறும் முடிவுரைப் பாவுருப்பு. வண்ணகக் கலிப்பாவில் தரவு, தாழிசை, எண், வாரம் என்னும் உறுப்புகள் இருக்கும். இந்த வாரத்தைப் யாப்பருங்கலம் முதலான நூல்கள் சுரிதகம் எனக் குறிப்பிடுகின்றன. வாரம் என்பது ஒருதலைப் பேச்சு. அவையில் நண்பரோடு சேர்ந்து அவர் பக்கமாக, ஒருதலையாகப் பேசக்கூடாது. வாரம் என்பது நாட்டியம் ஆடுபவல் காட்டும் கைமுத்திரைகளில் ஒன்று. வாரம் என்பது பின்பாட்டு. தோரிய மடந்தை வாரம் பாடல் வாரம் என்னும் சொல் இக்காலத்தில் பங்குபோட்டுக்கொள்ளுதலை உணர்த்தும். உழவர்கள் நிலத்தில் விளையும் கண்டுமுதலை நில-உடைமையாளர்க்குப் பாதி, உழுது பயிரிடுவோருக்குப் பாதி எனப் பங்கு போட்டுக்கொள்ளுதலை வாரம் என்பர்.
பெ. ஜோ. நோவாக்கு
பெஞ்சமின் ஜோசப் மனலி நோவாக் (பிறப்பு : ஜூலை 31, 1979) என்பவர் ஒரு அமெரிக்க நடிகர், எழுத்தாளர், நகைச்சுவை நடிகர் மற்றும் இயக்குனர் ஆவார். நோவக் என்.பி.சி. இன் சூழ்நிலை நகைச்சுவை த் தொடரான தி ஆபீஸ் (2005-2013) இன் எழுத்தாளர்கள், நிர்வாக தயாரிப்பாளர்கள் மற்றும் இயக்குநர்களில் ஒருவராக அறியப்படுகிறார், அதில் அவர் ரயன் ஹோவர்டாகவும் நடித்தார்.
மேற்கோள்கள்
பகுப்பு:அமெரிக்க நடிகர்கள் பகுப்பு:அமெரிக்க தொலைக்காட்சி நடிகர்கள் பகுப்பு:அமெரிக்க தொலைக்காட்சி எழுத்தாளர்கள் பகுப்பு:வாழும் நபர்கள்
மெகாக் கேசர்
மேகாக் கேசர் (பிறப்பு: திசம்பர் 15, 1992) பஞ்சாப் பெண்கள் துடுப்பாட்ட அணிக்காக விளையாடும் இந்தியத் துடுப்பாட்ட வீரர் ஆவார். இவர் ஒரு வலது கை எதிர்ச்சுழல் பந்து வீச்சாளர் மற்றும் வலது கை கீழ் வரிசை துடுப்பாட்ட வீரர். 2019-ல், 2018-19 மூத்தோர் மகளிர் இருபது20 போட்டியில் முதல் இருபது20 பட்டத்தை வென்றபோது, பஞ்சாப் பெண்கள் துடுப்பாட்ட அணியின் துணைத்தலைவராக இருந்தார். 2021-ல், இந்திய துடுப்பாட்டக் கட்டுப்பாட்டு வாரியத்தால் ஏற்பாடு செய்யப்பட்ட 2021–22 மூத்தோர் மகளிர் போட்டி கோப்பைக்கு முன்னதாக இந்தியா-ஏ அணியைப் பிரதிநிதித்துவப்படுத்த இவர் தேர்ந்தெடுக்கப்பட்டார்.
இளமை
கேசர் 15 திசம்பர் 1992 அன்று அரியானாவின் சோனிபத்தில் பிறந்தார். இவர் மேசைப்பந்தாட்டம், அடிபந்தாட்டம் மற்றும் மென்பந்தாட்டம் ஆகியவற்றில் இளையோர் மற்றும் துணை-இளையோர் மட்டங்களில் அரியானாவைப் பிரதிநிதித்துவப்படுத்தினார்.
கேசர் தனது, 17 வயதில், பஞ்சாபின் ஜலந்தருக்கு குடிபெயர்ந்து துடுப்பாட்டத்தில் தனது ஆரம்ப பயிற்சியைத் தொடங்கினார்.
பணி
கேசர் 2010-ல் பஞ்சாப் பெண்கள் அணிக்காக விளையாடத் தொடங்கினார். இவர் 2015-2018 வரை வடக்கு மண்டல அணியின் ஒரு பகுதியாகவும், 2011-2015 வரை குரு நானக் தேவ் பல்கலைக்கழக குழு உறுப்பினராகவும் இருந்தார். இவர் 2015-2016ஆம் ஆண்டில் 23 வயதுக்குட்பட்ட பஞ்சாப் பெண்கள் துடுப்பாட்ட அணிக்குத் தலைமை தாங்கினார்.
2016-2017-ல் இந்தியத் துடுப்பாட்டக் கட்டுப்பாட்டு வாரிய மூத்தோர் பெண்கள் குழு மற்றும் 2016-2017- ல் நடந்த ரமா அத்ரே நினைவுப் போட்டியில் கலந்து கொண்ட கேசர் போட்டியின் சிறந்த பந்து வீச்சாளராகத் தேர்வு செய்யப்பட்டார்.
கேசர் 2021–22 மூத்தோர் மகளிர் துடுப்பாட்ட போட்டியில் இந்தியா ஏ அணிக்காக விளையாடினார். இதில் இந்தியா ஏ வாகையர் பட்டத்தினை வென்றது.
வெளி இணைப்புகள்
ESPNcricinfo இல் Mehak Kesar
கிரிக்கெட் காப்பகத்தில் மெஹக் கேசர் (சந்தா தேவை) பகுப்பு:வாழும் நபர்கள் பகுப்பு:1992 பிறப்புகள் பகுப்பு:பஞ்சாபி மக்கள்
விஸ்வநாதன்-ராமமூர்த்தி
விஸ்வநாதன்-ராமமூர்த்தி என்பவர்கள் தென்னிந்தியத் திரையுலகின் இணைகளான ம. சு. விசுவநாதன் மற்றும் டி. கே. ராமமூர்த்தி ஆவர். இவர்கள் 1952 லிருந்து ஒன்றாக இணைந்து பணியாற்றத் தொடங்கி 100 க்கும் அதிகமான படங்களில் பணியாற்றினர். 1965ல் ஆயிரத்தில் ஒருவன் திரைப்படத்திற்குப் பிறகு பிரிந்தார்கள். அதன் பிறகு ராமமூர்த்தி 1966 – 1986 வரை 16 திரைப்படங்களில் பணியாற்றினார். இவர்கள் மீண்டும் 30 வருடங்களுக்குப் பிறகு 1995 எங்கிருந்தோ வந்தான் திரைப்படத்தில் இணைந்தார்கள்.
2012ஆம் ஆண்டு ஜெயா தொலைக்காட்சியின் 14-வது ஆண்டு தொடக்கவிழாவில் முதல்வர் ஜெயலலிதா விஸ்வநாதன் ராமமூர்த்தி இணைக்கு 60 பொற்காசுகள் கொண்ட பொற்கிழியும், இருவருக்கும் மகிழுந்துகளையும் பரிசாக தந்தார்.
ராமமூர்த்தி
டி. கே. ராமமூர்த்தி திருச்சியில் பிரபல இசைக்குடும்பத்தில் பிறந்தார். சிறுவயது முதலே வயலின் வாசிப்பவராக இருந்தார். இவருடைய தந்தை கிருஷ்ணசாமி பிள்ளை மற்றும் தாத்தா மலைக்கோட்டை கோவிந்தசாமி பிள்ளை ஆகியோரும் வயலின் வாசிப்பில் சிறந்தவர்கள். ராமமூர்த்தி சிறுவயதிலிருந்தே மேடை நிகழ்ச்சிகளில் பங்கேற்றார். 1940களில் அவிச்சி மெய்யப்பச் செட்டியார் அவர்களிடம் பணியாற்றினர். பி. எஸ் திவாகர், ஆர் சுதர்சனம் போன்றோரின் நட்புடன் திரையுலகத்தில் வாய்ப்புகளைத் தேடினார். சி. ஆர். சுப்பராமன், டி. ஜி. லிங்கப்பா போன்ற வயலினிஸ்டிடம் பணியாற்றினார்.
விஸ்வநாதன்
எம். எஸ். விஸ்வநாதன் நடிகராகவும், பாடகராகவும் ஆசைகொண்டிருந்தார். 1940 களில் மேடை நாடகங்களில் நடித்தார். 1950 களில் புகழ் பெற்ற இசையமைப்பாளராக விளங்கிய டி. ஆர். பாப்பா அவர்கள், இசையமைப்பாளராகுமுன் எஸ். வி. வெங்கட்ராமன் அவர்களின் இசைக்குழுவில் ஒரு வயலின் இசைக்கலைஞராகப் பணியாற்றி வந்தார். அவர் எம். எஸ். விஸ்வநாதனை அந்தக் குழுவில் ஒரு எடுபிடி வேலைகள் செய்யும் உதவியாளராக இணைத்து விட்டார். விஸ்வநாதனுக்கு இசையமைப்பதில் ஆர்வம் இருந்தது. அதனால் இசையமைப்பாளர் எஸ். எம். சுப்பையா நாயுடு அவர்களுடன் சேர்ந்தார். அதன் பின் சி. ஆர். சுப்புராமன் குழுவில் ஆர்மோனியம், பியானோ என்பவற்றை வாசிக்கும் கலைஞராக முன்னேறினார். டி. ஜி. லிங்கப்பா மற்றும் டி. கே. ராமமூர்த்தி ஆகியோரும் இவருடன் இணைந்து பணியாற்றினார்கள்.
எம். எஸ். விஸ்வநாதன் 15 வயதிலேயே மூன்று இசைக்கருவிகளை இசைக்கும் திறனைப் பெற்றிருந்தார். டி. கே. ராமமூர்த்தி 16 வயதிலிருந்து வயலின் இசைக் கலைஞராக இருந்தார்.
இறப்பு
நோய்வாய்ப்பட்டிருந்த இராமமூர்த்தி 2013 ஏப்ரல் 17 அன்று சென்னை மருத்துவமனையில் காலமானார். அப்போது அவருக்கு 91 வயது.
வெளி இணைப்புகள்
<!-- எம். எஸ். விஸ்வநாதனும், டி. கே. ராமமூர்த்தியும் இணைந்து இசையமைத்த தமிழ்த் திரைப்படங்கள் வரிசை பின்வருமாறு: (இது முழுமையான பட்டியல் அல்ல.)
இவற்றையும் காண்க
-->
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள் பகுப்பு:தமிழ்த் திரைப்படம் தொடர்பான பட்டியல்கள் பகுப்பு:இந்திய இசை அமைப்பாளர்கள் பகுப்பு:திரை இரட்டையர்கள் பகுப்பு:தமிழ்நாட்டு இசைக்கலைஞர்கள்
மகேசு காலே
மகேசு காலே (Mahesh Kale) (பிறப்பு 12 சனவரி 1976) இந்திய பாரம்பரிய இசைப் பாடகராவார். இந்துஸ்தானி இசை, அரைப் பாரம்பரியம், பக்தி பாடல்கள், சங்கீத நாடகம் போன்றவற்றில் தனது நிபுணத்துவத்திற்கு புகழ்பெற்றவர். கத்யார் கல்ஜாத் குஸ்லி என்ற படத்தில் பாடியதற்காக, சிறந்த ஆண் பின்னணி பாடகராக 63 வது தேசியத் திரைப்பட விருதை வென்ற இவர், புதிய தலைமுறையின் இந்தியப் பாரம்பரிய இசையின் முகமாக தன்னை உறுதியாக நிலைநிறுத்திக் கொண்டார். இவர் பண்டிட் சிதேந்திர அபிசேகியின் சீடராவார்.
ஆரம்பகால வாழ்க்கை மற்றும் பின்னணி
தனது 3வது வயதில் பிரம்மா சைதன்யா கோண்டவாலேகர் மகாராஜின் சமாதியில் (சன்னதி) தனது முதல் தனி நிகழ்ச்சியை வழங்கினார். பின்னர், புருசோத்தம் கங்குர்தேவிடம் கற்றுக்கொண்டார். புகழ்பெற்ற பண்டிட் சிதேந்திர அபிசேக்கியின் சீடராக 1991 இல் சேர்ந்தார். குருகுலம் போன்ற அமைப்பில் அவரது பயிற்சியின் கீழ், இவர் 8 ஆண்டுகளுக்கும் மேலாக தும்ரி, தாத்ரா, தப்பா, பஜனைகள் மற்றும் மராத்தி நாட்டிய சங்கீதம் ஆகியவற்றில் விரிவாக பயிற்சி பெற்றார். இந்தியா முழுவதிலும் உள்ள மதிப்புமிக்க இசை நிகழ்ச்சிகளில் தனது குருவுடன் சென்று கலந்து கொண்டார்.
புனே, சாவித்ரிபாய் புலே பல்கலைக்கழகத்துடன் இணைந்த விசுவகர்மா தொழில்நுட்பக் கழகத்தில் மின்னணுவியலில் இளங்கலை பொறியியல் பட்டமும், அமெரிக்காவின் சாண்டா கிலாரா பல்கலைக்கழகத்தில் பொறியியல் நிர்வாகத்தில் முதுகலை பட்டமும் பெற்றார். இவர் பூர்வா குஜார் என்பவரை 2005இல் மணந்தார். மேலும் இவர்கள் சான் பிரான்சிஸ்கோ விரிகுடாப் பகுதியில் இலாப நோக்கற்ற இந்திய பாரம்பரிய இசை மற்றும் கலை அறக்கட்டளையை] நடத்துகின்றனர்.
வெளி இணைப்புகள்
பகுப்பு:வாழும் நபர்கள் பகுப்பு:1976 பிறப்புகள் பகுப்பு:இசைக் கலைஞர்கள் பகுப்பு:திரைப்பட நடிகர்கள்
வலந்தீனா தெரெசுக்கோவா
வலந்தீனா விளாடிமீரொவ்னா தெரெசுக்கோவா (Valentina Vladimirovna Tereshkova; Валентина Владимировна Терешкова; பிறப்பு: 6 மார்ச் 1937), என்பவர் சோவியத் ஒன்றியத்தின் ஓய்வுபெற்ற விண்வெளி வீராங்கனையும் முதற்தடவையாக விண்வெளிக்குச் சென்ற பெண்ணும் ஆவார். இவர் வசுத்தோக்கு 6 விண்கலத்தில் 1963 சூன் 16 அன்று விண்வெளிக்குச் சென்று அங்கு மூன்று நாள்களுக்குச் சற்றுக் குறைவாகத் தங்கியிருந்து வெற்றிகரமாகத் திரும்பினார்.
1961ஆம் ஆண்டு சோவியத் ஒன்றியத்தைச் சேர்ந்த யூரி ககாரின் மண்ணிலிருந்து விண்ணுக்குச் சென்ற முதல் மாந்தர் என்ற பெருமையைப் பெற்றார். அவருக்கு அடுத்தபடியாகப் பெண் ஒருவரை விண்ணுக்கு அனுப்ப சோவியத்து ஒன்றியம் முடிவு செய்தது. இந்த அறிவிப்பை கேட்டதும் ஆயிரக்கணக்கான விண்ணப்பங்கள் குவிந்தன. இறுதிக் கட்டமாக நான்கு பெண்கள் மட்டுமே தெரிவு செய்யப்பட்டனர். மிகக்கடினமான பயிற்சிகளுக்குப் பிறகு 25 வயதான வலண்டீனா தெரெசுக்கோவா தெரிவு செய்யப்பட்டார்.
வத்தோக்கு-6 என்ற விண்கலம் வலண்டீனாவை ஏற்றிக்கொண்டு 1963 சூலை 16ஆம் நாள் வானத்தை நோக்கிப் புறப்பட்டது. இவர் பூமிப்பந்தைச் சுற்றி 48 முறைகள், 70 மணி நேரம் 50 நிமிடங்கள் விண்வெளியில் வலம் வந்தார். விண்வெளிக்குச் சென்ற முதல் பெண்மணி என்ற பெருமையையும், அதிக நேரம் விண்வெளியில் தங்கியிருந்த விண்வெளி வீரர் என்ற பெருமையையும் பெற்றார்.
வெளி இணைப்புகள்
பகுப்பு:1937 பிறப்புகள் பகுப்பு:உருசிய அரசியல்வாதிகள் பகுப்பு:வாழும் நபர்கள் பகுப்பு:உருசிய விண்வெளி வீரர்கள் பகுப்பு:சோவியத் விண்வெளி வீரர்கள் பகுப்பு:சோவியத் அரசியல்வாதிகள்